Diari Oficial de la Generalitat Valenciana


Sumari del DOGV 3683, del 08-02-2000 (2000/633)

Informació pública de la proposta de programa d’actuació integrada, i proposta juridicoeconòmica de la unitat d’execució residencial número 4.
----------------------------------------------------------------------------------------------------------------------------------------------

### Dades del document

Número de DOGV
:   3683

Data del DOGV
:   08-02-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/633


Organisme emissor
:   Ajuntament d'Almoradí

Tipus de document
:   Anunci

Informació pública de la proposta de programa d'actuació integrada, i proposta juridicoeconòmica de la unitat d'execució residencial número 4. [2000/S633]
  
El Ple de l'ajuntament, en sessió celebrada el dia 27 de desembre de 1999, va adoptar l'acord següent:
  
Primer. Desestimar la pretensió de la mercantil Hormigones Martínez, SA, de sotmetre a informació pública la proposta de programa de la unitat d'execució residencial 4, en virtut del que disposa l'article 45.2.a), i l'article 50.2.a) i b) i 3 de la Llei 6/1994, de 15 de novembre de la Generalitat valenciana, Reguladora de l'Activitat Urbanística (DOGV número 2.394, de 24 de novembre de 1994).
  
Segon. Estimar la pretensió del 94,36% dels propietaris dels terrenys inclosos dins de l'esmentada unitat d'execució residencial número 4, que són, María José, María del Rosario, i José Jesús Cañizares Canales, i hereus de María del Pilar Cañizares Canales, presentada amb data 13 de desembre de 1999, registre d'entrada número 7.780, que interessa l'adjudicació preferent de sotmetre a informació pública la proposta del programa, acompanyada del projecte de reparcel·lació, i del projecte d'urbanització.
  
Tercer. Sotmetre a informació pública la proposta de programa d'actuació integrada, i proposta juridicoeconòmica de la unitat d'execució residencial número 4 de les previstes en les normes subsidiàries de planejament municipal vigents, presentada pel 94,36% dels propietaris dels terrenys inclosos dins de l'esmentada unitat d'execució residencial número 4, que són, María José, María del Rosario, i José Jesús Cañizares Canales, i hereus de María del Pilar Cañizares Canales, amb la documentació complementària, integrada per, projecte de reparcel·lació i projecte d'urbanització, tot això d'acord amb el que disposa l'article 45.2.b) de la Llei 6/1994, de 15 de novembre de la Generalitat Valenciana, Reguladora de l'Activitat Urbanística. Mitjançant publicació d'anuncis en el Diari Oficial de la Generalitat Valenciana, un periòdic d'àmplia difusió a la localitat, i tauler d'anuncis de l'ajuntament, i es comunicarà mitjançant avís amb el contingut al domicili fiscal de qui consten en el cadastre com a titulars de drets afectats per l'actuació proposada.
  
Quart. Els projectes, juntament amb l'expedient que s'instrueix, podran ser examinats en l'Oficina Tècnica d'Urbanisme d'aquest ajuntament per un termini de 20 dies, comptadors des de l'última publicació d'aquest edicte en el Diari Oficial de la Generalitat Valenciana, i es podran presentar al·legacions i alternatives tècniques que es consideren oportunes. En el cas de presentació d'alternatives tècniques, el termini anterior es prorrogaria per altres 20 dies més.
  
Cinqué. Transcorregut aquest termini podran presentar-se proposicions juridicoeconòmiques en competència, durant cinc dies, i presentant la corresponent plica tancada, amb la documentació continguda en l'article 32.c i d de la Llei Reguladora de l'Activitat Urbanística. Aquestes pliques s'obriran el primer dia hàbil a aquell en què finalitze el període de presentació d'aquestes, i quedarà en informació pública per un període addicional de 10 dies, durant el qual es podran examinar i formular les al·legacions que s'estimen pertinents.